CELEX: 62012TN0447
Language: et
Date: 2012-10-10 00:00:00
Title: Kohtuasi T-447/12: 10. oktoobri 2012 . aasta esitatud hagi — Visa Europe versus komisjon

8.12.2012   
            
            
               ET
            
            
               Euroopa Liidu Teataja
            
            
               C 379/26
            
         10. oktoobri 2012. aasta esitatud hagi — Visa Europe versus komisjon
   (Kohtuasi T-447/12)
   2012/C 379/46
   Kohtumenetluse keel: inglise
   
      Pooled
   
   
      Hageja: Visa Europe Ltd (London, Ühendkuningriik) (esindajad: solicitor A. Renshaw ja solicitor J. Aitken)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 31. juuli 2012. aasta otsus juhtumis COMP/D1/39.398 — Visa MIF, kuivõrd sellega jäeti rahuldamata Visa Europe’i taotlus muuta kaardimaksete mitmepoolse vahendustasu piirmäära, mis tehti õiguslikult siduvaks komisjoni 8. detsembri 2010. aasta otsusega; ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et
               
                           —
                        
                        
                           komisjon rikkus Euroopa Liidu põhiõiguste harta artiklit 41, Visa Europe’i kaitseõiguseid ja hea halduse põhimõtet, kui enne Visa Europe’i kaardimaksete mitmepoolse vahendustasu piirmäära muutmise taotluse lõplikku rahuldamata jätmist ei antud Visa Europe’ile võimalust teha tulemuslikult teatavaks oma seisukohad asjaomaste faktide ja komisjoni vastuväidete kohta seoses väidetavate puudustega Visa Europe’i esitatud majandusuuringus.
                        
                     
         
               2.
            
            
               Teine väide, et
               
                           —
                        
                        
                           komisjon rikkus määruse 1/2003 (1) artikli 9 lõike 2 punkti a, hea halduse põhimõtet ja ELTL artiklit 296, kuna ta ei võrrelnud Visa Europe’i esitatud majandusuuringut kaardimaksete mitmepoolse vahendustasu piirmäära arvutamiseks varem kasutatud uuringutega ning tugines Visa Europe’i kaardimaksete mitmepoolse vahendustasu piirmäära muutmise taotluse rahuldamata jätmisel asjakohatutele järeldustele.
                        
                     
         
               3.
            
            
               Kolmas väide, et
               
                           —
                        
                        
                           komisjon tegi ilmse hindamisvea. Ta lükkas Visa Europe’i esitatud tõendid kõrvale vääradel kaalutlustel ning tugines vastuväidetele, mis ei ole komisjoni enda varasema praktikaga kooskõlas. Lisaks ei tunnistanud komisjon, et tema vastuväited — isegi kui need olid korrektsed — ei suutnud siiski õigustada mitmepoolse vahendustasu piirmäära muutmisest keeldumist.
                        
                     
         
      (1)  Nõukogu 16. detsembri 2002. aasta määrus (EÜ) nr 1/2003 (ELTL) artiklites (101) ja (102) sätestatud konkurentsieeskirjade rakendamise kohta (EÜT L 1, lk 1; ELT eriväljaanne 08/02, lk 205)